Public procurement notice: Contract Notice
Published: 2020-03-18
Buyer: Keski-Suomen sairaanhoitopiiri
Country: FI
Contract type: Supplies
Procedure: Open procedure
CPV classification: 33112000: Echo and ultrasound equipment | 33112300 | 33112340
Submission deadline: 2020-04-29
Award criteria: The most economic tender

Technical requirements: Keski-Suomen sairaanhoitopiirin kuntayhtymä pyytää tarjouksia Keski-Suomen sairaanhoitopiirin eri yksiköiden sekä Jyväskylän ja Äänekosken kaupunkien käyttöön hankittavien ultraäänilaitteiden, niiden tarvikkeiden ja lisävarusteiden sekä näiden koulutus- ja ylläpitopalvelujen puitejärjestelyyn.
Tarjoajalla tulee olla valikoimassaan laitteet, jotka soveltuvat kokonaisuudessaan tällä tarjouspyynnöllä ja sen liitteissä esitettyihin käyttökohteiden kuvauksiin ja käyttökohteiden eri käyttökategorioihin sekä täyttävät määritetyt ehdottomat vaatimukset. Tarjous on mahdollista jättää kaikkiin tai vain osaan käyttökohteista.
Tarjouspyynnössä ja sen liitteissä kuvatut käyttökohteet ja käyttökategoriat sekä laitteita käyttävät yksiköt ovat esimerkkejä tyypillisistä hankintatarpeista ja laitteiden käyttökohteista. Hankintayksikkö varaa oikeuden hankkia laitteita sopimuskautena myös muuhun soveltuvaan käyttötarpeeseen kuin nimenomaisesti kuvattuihin osa-alueisiin ja käyttökategorioihin.
Tämän osa-alueen laitteet ovat kardiologisia ultraäänilaitteita, joita tullaan hankkimaan muun muassa kardiologian poliklinikalle, sydänvuodeosastolle ja sydänvalvontaan. Kaikkien tämän osakokonaisuuden laitteiden tulee sisältää keskeiset sydämen rakenteen ja toiminnan tutkimiseen soveltuvat kuvantamis- ja analyysiohjelmistot ja anturit. Laitteilta edellytetään myös toimintavarmuutta ja hyvää käyttöergonomiaa.
Tarjoajan tuotevalikoimaan on sisällyttävä kardiologisia ultraäänilaitteita alla kuvattuihin käyttökategorioihin:
– Käyttökategoria 1. Vaativaan monipuoliseen käyttöön soveltuva huipputason (high-end) sydänultraäänilaite.
Tämän käyttökategorian laitteet ovat kardiovaskulaarisia huipputason yleistutkimuslaitteita, joilta edellytetään erittäin hyvää kuvanlaatua, vahvaa suorituskykyä ja monipuolista käytettävyyttä sydämen alueen ultraäänitutkimuksissa. Laitteilla tullaan tekemään vaativaa synnynnäisten ja hankittujen sydänsairauksien diagnostiikkaa ja seurantaa aikuisille. Tutkimuksia tulee olla mahdollista tehdä transtorakaalisesti rintakehän päältä sekä myös ruokatorven kautta. Laitteiden tulee mahdollistaa korkealaatuinen sydämen 2D/3D/4D-kuvantaminen, suorituskykyinen Doppler sekä monipuolinen anturivalikoima. Laitteet sijoitetaan kardiologian poliklinikalle sekä sydänvuodeosastolle.
– Käyttökategoria 2. Kevyt ja helposti liikuteltava kannettava sydänultraäänilaite ns. bedside-tyyppiseen kuvantamiseen.
Tämän käyttökategorian laitteet ovat kevytrakenteisia kardiovaskulaarisia kannettavia ultraäänilaitteita, jotka mahdollistavat nopean käyttövalmiuden, helpon ja kevyen liikuteltavuuden sekä hyvän käyttöergonomian ja sujuvan tutkimusten suorittamisen mm. bedside-tyyppisessä kuvantamisessa. Laitteilla tehdään tyypillisesti sydämen alueen ultraäänitutkimuksia. Tutkimuksia tulee kyetä suorittamaan joustavasti pienissä ja ahtaissa työtiloissa. Laitteissa tulee olla akkukäyttömahdollisuus, jossa tutkimusten suorittamisen toiminta-aika on vähintään 30 min. Laitteilta edellytetään asianmukaista kuvanlaatua sekä riittävää suorituskykyä, anturi- ja ohjelmistovalikoimaa kardiologisten ultraäänitutkimusten suorittamiseen. Laitteet sijoitetaan sydänvuodeosastolle sekä sydänvalvontaan.
Käyttökategorioiden yksityiskohtaiset ehdottomat vaatimukset on esitetty tarjouspyynnön kohdassa Hankinnan kohteen kriteerit.
Tällä tarjouspyynnöllä valitaan kardiologisten ultraäänilaitteiden toimittaja, joka toimittaa tämän käyttökohteen laitteet koko sopimuskauden ajan. Kardiologisten ultraäänilaitteiden toimittajaksi valitaan yksi (1) toimittaja sopimusaikaisen laite-, koulutus-, ylläpito- ja sairaalalogistisen integraation sekä hankintayksikön kokonaistoiminnallisen tehokkuuden sekä tuloksellisuuden takaamiseksi.
Hankintalain 41 §:n mukaan tilaaja voi tehdä suorahankinnan, kun alkuperäisen toimittajan kanssa tehtävä tavarahankinta on lisätilaus, jonka tarkoituksena on aikaisemman toimituksen tai laitteiston osittainen korvaaminen tai laajentaminen.
Edellytyksenä on, että toimittajan vaihtaminen johtaisi teknisiltä ominaisuuksiltaan erilaisen tavaran hankkimiseen, mikä aiheuttaisi yhteensopimattomuutta tai suhteettoman suuria teknisiä vaikeuksia käytössä ja kunnossapidossa.
Tämän osa-alueen laitteet ovat vaativaan radiologiseen kuvantamistoimintaan soveltuvia ultraäänilaitteita, joita tullaan hankkimaan pääasiassa röntgenosastolle. Osa-alueen laitteita tullaan todennäköisesti hyödyntämään myös fysiatrisessa ja reumatologisessa tutkimuskäytössä. Laitteet ovat päivittäisessä käytössä, ja niillä tehdään laaja-alaisesti eri kuvauskohteiden uä-tutkimuksia sekä aikuisille että lapsille, lisäksi laitteita käytetään päivittäin erilaisten toimenpiteiden yhteydessä. Laitteilta edellytetään erittäin hyvää kuvanlaatua, ja niihin tulee olla saatavilla monipuolinen anturivalikoima pinnallisten ja syvien kohteiden tutkimiseen sekä uusimmat kuvanparannustekniikat. Laitteiden tulee mahdollistaa monipuoliset ja helpot mittaustoiminnot sekä B-kuvassa että Dopplerissa. Lisäksi laitteilta edellytetään hyvää käyttöergonomiaa ja monipuolisia säätömahdollisuuksia sekä konsolin että monitorin osalta.
Tarjoajan tuotevalikoimaan on sisällyttävä vaativaan radiologiseen kuvantamistoimintaan soveltuvat ultraäänilaitteet kuhunkin alla kuvattuun käyttökategoriaan:

Eligibility requirements: Kaikki tarjoajan soveltuvuudelle asetettavat vaatimukset on ilmoitettu tässä tarjouspyynnössä, sen liitteissä ja ESPD-lomakkeella.